

**A Hyundai i30 N TCR pilótái kettős bajnoki címet nyertek az FIA WTCR Makaói futamán**

* A Hyundai i30 N TCR-rel versenyző pilóták megszerezték az FIA Túraautó Világkupa (WTCR) csapat- és egyéni címét a szezonvégi, Makaóban rendezett versenyen.
* Az első futamban Yvan Muller dobogós és Gabriele Tarquini negyedik helyezésével az egyéni címért vívott küzdelem kétszemélyes csatává alakult a szezon utolsó napján.
* A vasárnapra maradt drámai futamokon a bajnoki címek mindössze csak néhány ponton múltak, Gabriele Tarquini megnyerte az egyéni címet, míg az MRacing-YMR a csapatbajnoki címnek örülhetett.

*2018. november 20*. - Az i30 N TCR-rel versenyző MRacing-YMR valamint a BRC Racing Teamnél versenyző Gabriele Tarquini elnyerte a 2018-as FIA Túraautó Világkupa (WTCR) csapat- és egyéni címeit a makaói Guia versenypályán rendezett szezonzáró hétvégén.

Az első futamban Tarquini jó rajtot vett a BRC Racing Team i30 N TCR-rel, és feljött a hetedik helyről a negyedik helyre a harmadik, Lisboa kanyar előtti féktávot megelőzően. Az olasz versenyző képes volt megőrizni pozícióját, túlélve két biztonsági autós fázist követő újraindítást is. A korán vezetést szerző, majd másodikként célba érő, MRacing versenyző Yvan Muller képes volt kicsit ledolgozni hátrányát világbajnoki riválisához képest. De legfőképpen, ezzel az eredménnyel sikerült a világbajnoki címért versenyző pilóták számát leszűkítenie hétről mindössze magára és Tarquini-re, a vasárnapi versenyeket megelőzően.

A második futam a rajttól kezdve drámainak bizonyult. A rajtrács 14. helyén lévő Tarquini egy előtte történt baleset ártatlan elszenvedője lett, amely láncreakcióként zajlott le a pályán, és amelynek következtében az i30 N TCR eleje súlyosan megsérült. Képes volt az autót visszahozni a boxba, így lehetővé tette a csapat számára, hogy az extra időt kihasználva felkészítsék az autót a 3. futamra. Muller mindeközben a rajtrács ötödik helyéről egy hellyel előrébb lépett az első kanyarokban. A későbbiek folyamán feljött a harmadik helyre, majd végül másodikként állhatott a dobogóra a hétvégén, és Tarquini-hez való hátrányát mindössze 18 pontra csökkentette a finálét megelőzően.

A 3. futamban Tartquini remekül rajtolt, és ezzel már az első körben bekerült az top 10-be, miközben Muller, Michelisz Norbert BRC Racing team pilóta mögött, az ötödik helyen ragadt. A negyedik helyre való előrelépésével – úgy, hogy Michelisz továbbra is előtte volt - szerzett 16 pontja sem volt elég, hogy ledolgozza Tarquinivel szembeni hátrányát, mivel ő a tizedik helyen ért célba, még mielőtt világbajnokként felléphetett volna a pódiumra.

Mr. E. S. Chung, a Hyundai Motor Group ügyvezető alelnöke a következőket mondta: *„Rendkívüli büszkeséggel tölt el minket, hogy a Hyundai elnyerte első FIA Túraautó Világkupa bajnoki címét. Gratulálunk az MRacing-YMR csapatnak és Gabriele Tarquini-nak a szezonban végzett nagyszerű munkájáért. Megtiszteltetés számunkra, hogy láthattuk, amint a Hyundai i30 N TCR ilyen erősen teljesített a lenyűgöző versenytársakkal szemben a WTCR első szezonjában, a világon mindenütt. Ez tanúbizonysága a Hyundai Motorsportnál dolgozó emberek kemény munkájának és elhivatottságának. A versenysport fontos szerepet játszik globális márkastratégiánkban, fantasztikus, hogy egy ilyen nagy jelentőséggel bíró eredményt ünnepelhetünk a WTCR-ben. A pályaversenyeken való ilyen kiváló részvétel pedig valódi privilégium a Hyundai név számára, és remélem, hogy ez a jövőben még nagyobb dolgokhoz fog vezetni.”*

Andrea Adamo, a Hyundai Motorsport Customer Racing vezérigazgató helyettese a következőket mondta: *„Ez egy hatalmas eredmény a Hyundai i30 N TCR valamint természetesen Gabriele Tarquini és az MRacing számára egyaránt. Csak gratulálni tudok nekik és további sikereket kívánok a sorozat jövőbeni szezonjára. Az FIA Túraautó Világkupája rendkívül versenyképes volt, mind a pilóták mind pedig a csapatok tekintetében, így az, hogy az első és második helyen végeztek, tökéletesen demonstrálja az autó teljesítményét. Az, hogy az i30 N TCR első versenyszezonjában elnyerte a túraautó versenysport két legrangosabb címét, tökéletes jutalom mindenki számára, aki ezen a projekten dolgozott.*

Gabriele Tarquini a következőt nyilatkozta: *„Nyilvánvalóan nagyszerű érzés elnyerni a bajnoki címet. Ez egy kemény munkával teli év volt számomra, a BRC Racing Team és a Hyundai Motorsport Customer Racing számára egyaránt. A verseny az idei FIA WTCR-ben fantasztikus volt - egészen az utolsó futamig. Rengeteg jó pillanat volt az év során, és a Hyundai i30 N TCR bebizonyította, hogy ez volt az az autó, amelyet egész szezonon át meg kellett verni. Én, és valójában az összes Hyundai pilóta, gyors és egyenletes teljesítményt tudtunk nyújtani az egész év során, melyre az a legjobb bizonyíték, hogy mindkét címet a Hyundai nyerte el.*

\*Az eredmények az FIA megerősítésére várnak.

- Vége -

**A Hyunda i30 N TCR-ről**

A 2017. februárjában bejelentett i30 N TCR a Hyundai Motorsport első lépése a pályaversenyek világába. A németországi Alzenauban, a Customer Racing osztály által kifejlesztett modell a Hyundai nagy teljesítményű i30 N modelljén alapszik. A projekt fejlesztési munkálatai 2016. szeptemberében kezdődtek, az első pálya tesztekre 2017. áprilisában került sor. A kimerítő fejlesztési ütemterv azzal zárult, hogy az i30 N TCR már legelső versenyét megnyerte a TCR International Series-ben, a kínai Zhejiang városában. A Hyundai Motorsport az ügyfél csapatok számára az első autókat 2017. decemberében szállította le, hogy a 2018-as évben ezekkel az autókkal versenyezzenek.

**A FIA túraautó-világkupáról (WTCC)**

A túraautó-világkupa a 2018-as évtől kezdődően új névvel és új szabályokkal indul, amikor a FIA túraautó-világkupa (WTCR) futamai megkezdődnek a versenypályákon. A WTCC mögött álló szervezet, az Eurosport Events támogatja és a TCR műszaki előírásai szabályozzák – az elképzelés olcsóbb és sokkal elérhetőbb, ezért olyan gyártók karolták fel, mint az Audi, a Honda, a Hyundai, az Opel, a Peugeot, a Renault, a SEAT valamint a Volkswagen. Április és november között a WTCR futamait négy kontinensen, több mint 10 hétvégén rendezik meg. Minden esemény három versenyből áll és rendszerint két napon át tart. Az első napon egyetlen kvalifikációs verseny van, míg a második nap már inkább hasonlít a korábbi WTCC felállásra: három fázisú kvalifikáció és két verseny, az első fordított indulási sorrendben (reverse grid). Egy-egy eseményre legfeljebb 26-an nevezhetnek, valamint két beugró pilóta. Bár gyártói csapatok nem lesznek a költségcsökkentő intézkedések hatására, sok elsőrangú WTCC versenyző és más nemzetközi túraautó sorozatok résztvevői is alig várják, hogy indulhassanak a nagyon szoros és izgalmas futamokon.

-Vége-

**Hyundai Motor Europe**  
A 2016. évben a Hyundai Motor 505 396 gépjárművet regisztráltatott Európában – ez 7,5%-al több, mint 2015-ben – és modellpalettájának 90%-át lecserélte, hogy létrehozza Európa legfiatalabb autó kínálatát. A Hyundai által a régióban értékesített modellek 90%-át Európában tervezték, építették, próbálták ki és gyártották le, hogy az európai vásárlók minden igényét kielégítsék és kiszolgálják a cég kiterjedt európai infrastruktúrájának a segítségével. Ezek közé többek között két gyár is tartozik Cseh Köztársaságban és Törökországban, amelyek együttesen évente 600 000 autó előállítására képesek. A Hyundai Motor 2 500 szalonjában Európa 31 országában értékesíti a modelljeit.   
A Hyundai Motor a régióban értékesített összes új gépkocsihoz kínálja egyedülálló ötéves, korlátlan futásteljesítményű garanciális csomagját, amelynek révén a vásárlók a futott kilométerektől függetlenül öt évig tartó garanciát kapnak, öt éven át országúti segítségnyújtást igényelhetnek és öt évig ingyenesen ellenőrzik autóik műszaki állapotát.

Bővebb tájékoztatást is kaphat a Hyundai Motor Europe vállalatról és annak termékeiről a következő címen: www.[hyundai](https://www.hyundai.news/newsroom/).news.

Kövesse a Hyundai Motor Europe céget a Twitteren [@HyundaiEurope](https://twitter.com/hyundaieurope) és az Instagramon [@hyundainews](https://instagram.com/hyundainews/)

Központi kapcsolat:

Florian Büngener Jana Uppendahl  
Corporate & Brand PR Manager PR Associate  
Phone: +49-69-271472-465 Phone: +49-69-271472-462  
[fbuengerer@hyundai-europe.com](mailto:fbuengerer@hyundai-europe.com) [juppendahl@hyundai-europe.com](mailto:juppendahl@hyundai-europe.com)

**A Hyundai Motor Company**

Az 1967-ben alapított Hyundai Motor Company eltökélt szándéka, hogy életre szóló partneri kapcsolatokat alakítson ki a gépkocsi tulajdonosokkal. A cég az olvasztott acéltól a kész gépjárművekig terjedő ipari kompetenciával rendelkező, innovatív üzleti csoportosulásként működő Hyundai Motor Group első számú vállalata. A Hyundai Motor világszerte nyolc gyártó bázissal, hét tervező és műszaki központtal rendelkezik és a 2016-os év során összesen 4,86 millió gépkocsit értékesített. Az összesen több mint 110 000 alkalmazott segítségével a Hyundai Motor a helyi viszonyokhoz alkalmazott modellek révén továbbra is folyamatosan fejleszti termék kínálatát és igyekszik megerősíteni vezető pozícióját a tiszta technológia területén. Ennek úttörője a világ legelső, tömeggyártásban is megjelenő hidrogén meghajtású gépjárműje, az ix35 Fuel Cell valamint az IONIQ, a világon az első olyan autó típus, amely egyetlen karosszériában egyesít három különféle hajtásmódot.